1. **ראש השנה טז ע"ב**

א"ר כרוספדאי אמר ר' יוחנן: שלשה ספרים נפתחין בראש השנה: אחד של רשעים גמורין, ואחד של צדיקים גמורין, ואחד של בינונים.

צדיקים גמורין נכתבין ונחתמין לאלתר לחיים.

רשעים גמורין נכתבין ונחתמין לאלתר למיתה.

בינונים תלויים ועומדין מראש השנה ועד יום הכפורים; זכו - נכתבין לחיים, לא זכו - נכתבין למיתה.

1. **שיטת הרמב"ן** : בדרשתו לראש השנה:

**ויש לשאול** והיאך פסק ר' יוחנן פסק הדין הגדול והעמוק הזה שכל רזי עולם תלויין בו, צדיקים גמורים נכתבין ונחתמין לאלתר לחיים. **וכי כל הצדיקים חיים וכל הרשעים מתים?!** והלא העולם וכל חמדה שלו לרשעים הוא, והכתובים צווחין כנגדו: "יש צדיק אובד בצדקו", וכתיב "כי יש צדיקים שמגיע עליהם כמעשה הרשעים". וכל שכן שפסק רשעים גמורים נכתבין ונחתמין לאלתר למיתה, שהכתוב אומר "ויש רשע מאריך ברעתו". וכל הנביאים אינן תמהים אלא על זה! ואמר ירמיהו: "צדיק אתה ה' כי אריב אליך" וגו', ואמר חבקוק: "למה תראיני און, ועמל תביט, ושוד וחמס לנגדי?", ואומר: "כי רשע מכתיר את הצדיק, על כן יצא משפט מעוקל". **וכי לא ראה זה החכם ספר איוב מעולם, שהוא מלא תוכחות על זה?!** (רמב"ן, דרשה לראש השנה, פרק ה)

1. **תשובתו של הרמב"ן**

כל הזוכה בדינו נקרא צדיק גמור, כל המחוייב בדינו נקרא רשע גמור. המעויין, שמשקלו שוה לכאן ולכאן, נקרא בינוני.

אם כן, הרשע הגמור המוחלט שעבד עבודה זרה ועשה גילוי עריות ושפיכות דמים, ועשה מצוה אחת לבדה שדינו של הקב"ה לשלם לו שכרה בעולם הזה שיחיה השנה הזאת, נקרא בכאן צדיק גמור, לפי שנצטדק בדין עד שיחיה. כמו אחאב שנאמר בו: "הראית כי נכנע אחאב מלפני יען כי נכנע" וגו', נקרא צדיק גמור באותו הדין.

וכן הרשעים גמורים לאלתר למיתה, אפילו קיים כל התורה כולה, והורה הלכה אחת לפני רבו ונתחייב מיתה בכך, נקרא בכאן רשע גמור לפי שהוא מחוייב בדינו.

נמצא כל הכתובים בספר החיים שזכו לחיות עד ראש השנה הבא כולם צדיקים גמורים בדינם, וכל הנכתבים בספר המתים שימותו בשנה ההיא כולם רשעים גמורין בדינם, וכל לשון התורה כך הוא: "והצדיקו את הצדיק והרשיעו את הרשע", צדיק ורשע בדין זה, "ונקי וצדיק אל תהרוג".

**היערכות האדם לראש השנה – הנהגת ה' (עפ"י ספרו של הרב רא"ם הכהן , קול הדממה)**

1. **שיטת הרמב"ם - חציו זכאי וחציו חייב**

שיטת הרמב"ם - חציו זכאי וחציו חייב

**הלכות תשובה פרק ג, הלכה א**

כל אחד ואחד מבני האדם יש לו זכיות ועונות: מי שזכויותיו יתרות על עונותיו - צדיק, ומי שעונותיו יתירות על זכיותיו - רשע, מחצה למחצה - בינוני.

**הלכות תשובה פרק ג, הלכה ג**

וכשם ששוקלין זכיות אדם ועונותיו בשעת מיתתו, כך בכל שנה ושנה שוקלין עונות כל אחד ואחד מבאי העולם עם זכיותיו ביום טוב של ראש השנה. מי שנמצא צדיק נחתם לחיים, ומי שנמצא רשע נחתם למיתה, והבינוני תולין אותו עד יום הכפורים; אם עשה תשובה נחתם לחיים, ואם לאו - נחתם למיתה.

**הלכות תשובה פרק ג, הלכה ג**

לפיכך צריך כל אדם שיראה עצמו כל השנה כולה כאילו חציו זכאי וחציו חייב, וכן כל העולם חציו זכאי וחציו חייב. חטא חטא אחד, הרי הכריע את עצמו ואת כל העולם כולו לכף חובה וגרם לו השחתה. עשה מצוה אחת, הרי הכריע את עצמו ואת כל העולם כולו לכף זכות וגרם לו ולהם תשועה והצלה, שנאמר "וצדיק יסוד עולם" - זה שצדק הכריע את כל העולם לזכות והצילו.

ומפני ענין זה נהגו כל בית ישראל להרבות בצדקה ובמעשים טובים ולעסוק במצות מראש השנה ועד יום הכפורים יתר מכל השנה, ונהגו כולם לקום בלילה בעשרה ימים אלו ולהתפלל בבתי כנסיות בדברי תחנונים ובכיבושין עד שיאור היום.

1. **שיטת הרמח"ל הנהגת הייחוד והנהגת המשפט- השגחתו של הקב"ה על העולם**

הרמח"ל בספרו "דעת תבונות", מובאים ומוסברים בפירוט רב שני מושגים שהוא קבע

א: "הנהגת המשפט"

ב: "הנהגת הייחוד והממשלה".

כך מגדיר הרמח"ל את **"הנהגת המשפט":**

מדת השכר ועונש היא הנהגת הטוב והרע בשיקול אחד לזכות ולחובה, ונקראת הנהגה זאת "הנהגת המשפט", שהקב"ה יושב ודן כל העולם כולו לפי מעשיהם הטובים והרעים.

דעת תבונות, מט

וכן דרך ה' חלק ב, ח

"ושם להם דרך הנהגה ומין השפעה שאינה אלא חשך סתרו ית', שממנו בא מציאות שיקול הטוב ורע, ויש מציאות לחטאים ופגמיהם ולעונשים וקלקולים".

**הנהגת הייחוד והממשלה**

"אך באמת הנה האדון ב"ה אינו משועבד לשום חק ואינו צריך לזולתו ולא מתפעל משום דבר, ועל כן כשירצה להשתמש מרוממותו, הנה **יפעל וינהג כפי רצונו בלי הכרח או עיכוב כלל".**

**דעת תבונות, נב:** "ועל כן נשארה מדת המשפט בגלוי ומדת התיקון הכללי בהסתר, כי מעשיה בסתר הם, עד סוף דבר שיתוקן כל המציאות כולו לעתיד לבא."

**דעת תבונות, מט:** "ונמצא שבאמת בשתי מדות אלה אוחז האדון ב"ה תמיד, ושתים אלה קבע בחוקו מוסדי ארץ"

ה**שגחתו של הקב"ה בעולם**

הנהגת המשפט

הנהגת הייחוד והממשלה

הנהגת נסתרת

הנהגה גלויה

לשיטת הרמח"ל שתי ההנהגות פועלות במקביל, בעת ובעונה אחת, הן עומדות ביסודו של העולם:

**6.שיטת הרמח"ל - יום הנהגת הייחוד- ראש השנה**

הרמח"ל, ובמיוחד במחזורו לימים נוראים

**מחזור הרמח"ל, קכה ע"ב**

"דע כי עיקר התיקון של ראש השנה הוא להמליך הקדוש ברוך הוא על עולמו, להיות הוא המְנהג, וזהו תיקון המלכות..

...לתקן המדרגות בסוד הייחוד העליון, שהוא כחם של ישראל. וכן המשפט הערוך ביום זה להיות בסוד ההנהגה הפנימית בסוד הייחוד הזה."

גם מבלי להיכנס למשמעות הקבלית המלאה של דברים אלה, ניתן לראות כי הרמח"ל מקבל את

7. **האדמו"ר הזקן, ר' שניאור זלמן מליאדי:**

משל למלך שקודם בואו לעיר יוצאין אנשי העיר לקראתו ומקבלין פניו בשדה ואז רשאין כל מי שרוצה לצאת להקביל פניו והוא מקבל את כולם בסבר פנים יפות ומראה פנים שוחקות לכולם. ובלכתו העירה הרי הם הולכים אחריו. ואח"כ בבואו להיכל מלכותו אין נכנסים כ"א ברשות ואף גם זאת המובחרים שבעם ויחידי סגולה.ליקוטי תורה פרשת ראה ל"ב, ב

## 8.עבודת האדם ביום הנהגת הייחוד- ראש השנה

בראש השנה ההנהגה הפעילה היא הנהגת הייחוד, ולא הנהגת המשפט. ביום זה מתעלה הקב"ה מעבר לשיקולים המובנים לנו, ולכן איננו יכולים להבין את התוצאות של הדין. מעשינו וההשתדלות שלנו בכל ימות השנה

ההדגשה בנוסח התפילות מורה לנו על העבודה הנדרשת מאיתנו: בראש השנה אנו נתבעים להמליך עלינו את ריבונו של עולם. האדם עומד ביום ההמלכה, מקבל עליו את עול מלכות שמים, ומכריז על עצמו כמי שמוכן לעשות כל שיידרש ממנו במלכותו של הקב"ה, אם כבן ואם כעבד.

**בנקודה בה האדם מקבל עליו את מלכותו של הקב"ה, אפשריות שתי דרכים:**

1. יכול האדם לעמוד מול מלכו ולומר לו: 'תקשיב, מלך העולם; אני יודע בדיוק מה צריך לעשות בכדי להגיע למצב של "ונשגב ה' לבדו ביום ההוא". בדיוק חשבתי על רעיון מצוין...'. דרך זו אפשרית ליחידי סגולה כחוני וחבריו, המתחטאים לפני המקום והוא עושה להם רצונם, אך לא לכל אדם.
2. עבודתם של האנשים מן השורה היא לעמוד ולומר , כאברהם בפרשת העקידה, "הנני". על פסוק זה דורשים חז"ל: "הנני לכהונה, הנני למלכות, הנני לשחוט, הנני ליהרג"

**הנני", הנה אני, היא הקריאה המראה שהאדם ממליך על עצמו את ה', והוא מוכן לעשות כפי אשר יצוּוה. האדם המכריז כך מורה על עצמו שהוא נכון לכל תביעה אלוהית, והוא מקבל על עצמו להיות חלק ממכלול הנהגת הקב"ה את העולם אל עבר תכליתו.**